बारबेक्यू नेशन लाइव ऑन-द-टेबल ग्रिल के कॉन्सेप्ट के साथ ग्राहकों को ‘DIY’ (डू-इट-योरसेल्फ) की सुविधा देने वाला प्रथम रेस्टोरेंट है और आज यह देश का सबसे बड़ा कैज़ुअल रेस्टोरेंट ब्रांड है। एक शानदार मेन्यू बनाने के साथ-साथ रेस्टोरेंट के माहौल को बेहतर बनाने के लिए एक विशेष थीम को चुना गया है। ईंट की खुरदरी, बिना रंगी दीवारें और टेबल पर ही खाने को भूनने के लिए मौजूद ग्रिल और सीख़ यहां के माहौल को देसी अंदाज़ में ढाल देते हैं। रेस्टोरेंट का लोगो सफ़ेद और नारंगी रंग का है और इसमें ब्रांड के नाम के ऊपर मुकुट लगा कर रेस्टोरेंट में भोजन को ग्राहकों द्वारा खुद ग्रिल किए जाने के नए विचार को प्रमुखता से दर्शाया गया है।